Jose Fernando Obias

Si Jose "Joe" Fernando Obias (namundag, Enero 14, 1946} sarong Bikolanong edukador, historyador, peryodista asin an tagapalagdâ saka kagrogaring kan peryodikong The Paper. Siya an enot na pamayo kan kasararoan na Sumaro Bikolnon. Siya man an parati kagsurat kan mga editoryal kan peryodikong Bicol Mail, asin siya an pamayong editor kan Bicol Herald. Sa Premio Tomas Arejola sa Literaturang Bikolnon 2012, siya an napiling "Masirang na Bitoon kan Literaturang Bikolnon 2012" (Lifetime Achievement Award).

Mga enot na panahon
Si Obias namundag sa Magarao, Camarines Sur, nagkuang elementarya sa nasabing banwaan, nagpadagos kan saiyang sekundarya sa Ateneo de Naga asin dagos luminaog sa San Jose Seminary sa Quezon City sa tuyong magpadi. Naghubo siya sa pag-adal sa Holy Rosary Minor Seminary dangan sa Holy Rosary Major Seminary kun saen nakamit niya an Batsilyer sa Pilosopiya kan taon 1971. Sa boot pang madugangan an dunong, siya nagkua sa Unibersidad nin Nueva Caceres kan kurso sa Civil Engineering na natapos niya man kan 1981. Sa tuyong mapalakbang an inadalan sa pagpadalagan nin mga eskwelahan, siya nagkua kan kursong School Administration asin Supervision sa School of Graduate Studies sa parehong unibersidad asin  dai pa kontento,  buminalik sa Holy Rosary Major Seminary kun saen nagkua kan kurso sa Pastoral Administration.

Paratokdo
Siya nagtokdo nin matematiks, algebra, trigonometry, Ingles, historya, Espanyol sa haiskul, asin nagin man administrador sa manlaen-laen na katongdan: Prefect of Discipline, HS Assistant Principal, Principal, asin HS Academic Coordinator; ini saiyang nakumplihan sa iba-ibang eskwelahan arog kan Capalonga High School, Holy Rosary Major Seminary, Unibersidad kan Nueva Caceres, Pena de Francia College, asin, sa presente, sa Naga City Montessori School.

Peryodista asin parasurat
Siya nagin parasurat-bareta sa Balalong, Associate Editor kan Bikol Daily, Editor kan Bicol Star, Saligsig, Leader Vanguard, Bikol Inquirer, Vox Bikol, Bikol Standard, asin ngonyan sa Bikol Herald. Siya aktibo pa sa pagsurat nin mga editoryal sa Bicol Mail. Siya an publisher-editor kan Sanghiran y kan The Paper Newsmagazine na nag'ani nin pagpilang sa orog karahayrahay na pakasurat bilang Outstandiong Editorial, Outstanding Investigative Article, asin Outstanding News Writer kan mga taon 2002 asin 2003, hale an pagtaong pasib  sa St. Peter Baptist Catholic Mass Media Awards.

Mga pasib asin onra
 Special Mayoral Award, Syudad nin Naga, 2005
 LRV Medallion Centennial Award, 1999
 Mga Plake nin Pagmidbid hale sa manlaen-laen na grupo sa pagigin Guest Speaker o Resource Person
 Napilang bilang may Outstanding Editorial, Outstanding Investigative Report, Outstanding News Writer

Mga kinaayonan
 Kaapil, Screening Committee para sa Naga City Mayoral /awards 2006 asin 2007.
 Kaapil/Pamayo, Screening Committee para sa Raul S. Roco Youth Achievement Awards, 2009-2011.
 Enot na presidente, Sumaro Bikolnon
 Sekretaryo, Developmental Institute for Bikolano Artists, Inc. (DIBA)
 Sekretaryo, Naga Historical Preservation Society
 Presidente, Camarines Sur Press Association (CSPA)
 Kaapil, Sarong Banggi Eagles Club

Mga sinurat niyang artikulo (bakong kumpleto)
 How the Propaganda Fared in Camarines (from 1850 to 1900). Nagluwas sa librong Camarines by the Vicor River. Publikasyon na pinalagda kan Gobyerno Probinsyal kan Camarines Sur.1999. 282 na boklit.
 What's In the Name of Elias Angeles or Felix Plazo. Nagluwas sa librong Camarines by the Vicor River. Publikasyon na pinalagda kan Gobyerno Probinsyal kan Camarines Sur.1999. 282 na boklit.
 Ambos Camarines, 1900-1925. Nagluwas sa librong Camarines by the Vicor River. Publikasyon na pinalagda kan Gobyerno Probinsyal kan Camarines Sur.1999. 282 na boklit.
 A Century of Newspapers in Camarines. Nagluwas sa librong Camarines by the Vicor River. Publikasyon na pinalagda kan Gobyerno Probinsyal kan Camarines Sur.1999. 282 na boklit.
 The Black Nazarene of Capalonga. Nagluwas sa librong Camarines by the Vicor River. Publikasyon na pinalagda kan Gobyerno Probinsyal kan Camarines Sur.1999. 282 na boklit.
 Amang Hinulid of Calabanga. Nagluwas sa librong Camarines by the Vicor River. Publikasyon na pinalagda kan Gobyerno Probinsyal kan Camarines Sur.1999. 282 na boklit.
 The Propaganda Movement in Camarines, 1850 to 1900. Nagluwas sa librong History from the People: Kasaysayan mula sa Bayan. Proceedings of the 1998 Centennial Regional Seminar-Workshop Series on Oral and Local History. Volume 5. Albay,. Camarines Noerte, Camarines Sur, Catanduanes, Masbate and Sorsogon. Publikasyon kan National Historical Institute katuwang an Philippine National Historical Society.1998. 160 na boklit.
 The Liberation of Nueva Caceres, Philippine Free Press.Sept. 24, 2005.
 Sa Pangpang kan Salog Bikol, INA on the Record
 Transformation of Ina. Philippine Weekly Grasphic. Sept. 27, 1999.
 Bikol's Ina and the Divino Rostro. Philippine Weekly Graphic. Sept. 21, 1998.

Mga libro
 Hispanic Heritage in Camarines Sur (2012, dai pa nalalagda)
 Agta-Tabangnon of Camarines Sur (2009, dai pa nalalagda')
 Msgr. Luis R. Ayo, sarong biograpiya (dai pa nalalagda')
 Antonio Barajas, Unsung Hero of Libmanan, sarong biograpiya (dai pa nalalagda')
 Vocabulario sa Bikol, sarong diksyunaryong Bikol-Ingles (dai pa nalalagda')
 Colegio de Mi Recuerdo, Part II (Part I, sinurat ni Historyador Danilo Gerona, Ph.D.)

Toltolan

Obias, Jose Fernando
Obias, Jose Fernando